90/55/ETY: Komission päätös, tehty 17 päivänä joulukuuta 1989, neuvoa-antavan kuluttajaneuvoston perustamisesta



Virallinen lehti nro L 038 , 10/02/1990 s. 0040 - 0043

Suomenk. erityispainos Alue 15 Nide 9 s. 0168

Ruotsink. erityispainos Alue 15 Nide 9 s. 0168



KOMISSION PÄÄTÖS, tehty 17 päivänä joulukuuta 1989, neuvoa-antavan kuluttajaneuvoston perustamisesta (90/55/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että elin- ja työolojen jatkuva parantaminen sekä talouksien sopusointuinen kehitys ovat Euroopan talousyhteisön tavoitteita, valtion- tai hallituksen päämiesten Pariisissa lokakuussa 1972 pidetystä kokouksesta alkaen yhteisö on asteittain toteuttanut kuluttajansuojapolitiikkaa, näiden tavoitteiden toteuttamiseen liittyen komission päätöksessä 73/306/ETY(1), sellaisena kuin se on viimeksi muutettuna päätöksellä 80/1087/ETY(2), perustetaan neuvoa-antava kuluttajakomitea läheisten ja jatkuvien yhteyksien ylläpitämiseksi kuluttajaryhmittymien kanssa yhteisön tasolla, yhteisön myöhempi kehitys sekä sen laajentuminen edellyttävät kyseisen neuvoa-antavan toimielimen uudelleen määrittelyä, erityisesti perustamissopimuksen 100 a artiklan 3 kohdassa määrätään, että sisämarkkinoiden toteuttamiseen liittyvissä kuluttajansuojaa koskevissa ehdotuksissa suojelun tason on oltava korkea, yhä suuremmalla osalla yhteisön politiikasta on vaikutusta kuluttajiin ja olisi huolehdittava kuluttajia koskevan politiikan sulauttamisesta muuhun yhteiseen politiikkaan, kuten neuvosto korostaa 15 päivänä joulukuuta 1986(3) ja 9 päivänä marraskuuta 1989(4) antamissaan päätöslauselmissa, olisi perustettava neuvoa-antava kuluttajaneuvosto, jonka tehtävä ja edustajisto kuvastavat näitä uusia olosuhteita, ja kyseiselle neuvostolle olisi annettava saatuun kokemukseen perustuvat säännöt, ON PÄÄTTÄNYT SEURAAVAA: 1 artikla 1 Perustetaan komission yhteyteen neuvoa-antava kuluttajaneuvosto, jäljempänä 'neuvosto`, joka toimii neuvoa-antavana komiteana. 2 Neuvosto muodostuu eurooppalaisten kuluttajajärjestöjen edustajista, kansallisten järjestöjen ja toimielinten edustajista sekä henkilöistä, joilla on kulutusalan erityisasiantuntemusta. 2 artikla 1 Komissio voi kuulla neuvostoa kaikissa kuluttajien etujen suojeluun liittyvissä ongelmissa. Sen tehtävänä on antaa komissiolle lausuntoja kaikista ongelmista, jotka liittyvät kuluttajien etujen valvomiseen yhteisön tasolla sekä erityisesti kuluttajansuojaa ja kuluttajille tiedottamista koskevan politiikan ja toimien täytäntöönpanoon. 2 Neuvosto antaa lausuntonsa komission pyynnöstä tai 11 artiklan 1 kohdassa määrättyä menettelyä noudattaen omasta aloitteestaan. 3 Komissio voi kuulla neuvostoa nimetessään kuluttajien edustajia komission yhteyteen perustettuihin neuvoa-antaviin komiteoihin. 3 artikla 1 Neuvostossa on 39 jäsentä. Paikat jaetaan seuraavasti: a) 16 paikkaa eurooppalaisten kuluttajajärjestöjen edustajille, liitteessä I esitetyn jako- ja valintatavan mukaan, b) 17 paikkaa kulutusalan erityisasiantuntemusta omaavien kansallisten järjestöjen ja toimielinten edustajille, liitteessä II esitetyn jako- ja valintatavan mukaan, c) 6 paikkaa kulutusalan erityisasiantuntemusta omaaville henkilöille, jotka komissio valitsee heidän kuluttajien etujen puolustamiseen, joko yleisesti tai erityisaloilla tai erityisten näkökohtien osalta, liittyvän pätevyytensä perusteella. 4 artikla 1 Komissio nimeää neuvoston jäsenet. 2 Varajäsenet nimetään samoin edellytyksin kuin varsinaiset jäsenet ja heitä nimetään yhtä monta. Varajäsen korvaa ilman erillistä kutsua poissaolevan tai estyneen varsinaisen jäsenen, sanotun kuitenkaan rajoittamatta 10 artiklan määräysten soveltamista. 5 artikla 1 Neuvoston jäsenen toimikausi on kolme vuotta. Sama jäsen voidaan nimetä uudeksi toimikaudeksi ainoastaan kerran. 2 Toimikauden päätyttyä neuvoston jäsenet jatkavat tehtävissään, kunnes heidän tilalleen on nimetty toinen henkilö tai heidät on nimetty uudeksi toimikaudeksi. Neuvoston jäsenen toimikausi päättyy ennen kolmivuotiskauden päättymistä, jos jäsen eroaa tehtävistään, hänen jäsenyytensä edustamassaan järjestössä tai toimielimessä päättyy, tai hän kuolee. Jäsenen toimikausi voidaan myös päättää, jos hänen edustamansa järjestö tai toimielin pyytää hänen korvaamistaan. Jos neuvoston jäsen korvataan toisella ennen toimikauden päättymistä, hänen tilalleen nimetään toinen henkilö jäljellä olevaksi toimikaudeksi 3 artiklassa määrättyä menettelyä noudattaen. 3 Neuvoston jäsenen tehtävistä ei makseta palkkiota. 6 artikla Komissio julkaisee luettelon varsinaisista jäsenistä ja varajäsenistä tiedoksi Euroopan yhteisöjen virallisessa lehdessä. 7 artikla 1 Neuvosto valitsee puheenjohtajan ja kolme varapuheenjohtajaa 18 kuukauden toimikaudeksi, joka voidaan uusia kerran. Valinta tapahtuu jäsenten kahden kolmasosan enemmistöllä. 2 Puheenjohtaja ja varapuheenjohtajat, joiden lisäksi neuvosto voi 1 kohdassa määrätyllä enemmistöllä valita enintään kahdeksan muuta jäsentä, muodostavat työvaliokunnan. 3 Työvaliokunta valmistelee ja järjestää neuvoston työt, sanotun kuitenkaan rajoittamatta 9 artiklan soveltamista. 4 Neuvosto voi perustaa työryhmiä. 8 artikla 1 Neuvosto kokoontuu komission toimipaikassa tämän kutsusta. Kokouksia pidetään vähintään kahdesti vuodessa ja lisäksi sen jäsenten kahden kolmasosan pyynnöstä. 2 Kiireellisissä tapauksissa neuvosto voi omasta aloitteestaan tai komission pyynnöstä antaa lausuntoja kirjallista menettelyä noudattaen neuvoston työjärjestyksessä vahvistettujen yksityiskohtaisten sääntöjen mukaisesti. 3 Komission yksiköiden edustajat, joiden alaan asia kuuluu, osallistuvat neuvoston, työvaliokunnan ja sen työryhmien kokouksiin. 9 artikla Komissio huolehtii neuvoston, työvaliokunnan ja työryhmien sihteeristötehtävistä. Se laatii kokousten esityslistat, kutsuu jäsenet koolle ja toimittaa heille asiakirjat. 10 artikla 1 Neuvosto voi kutsua asiantuntijoita, joilla on erityisasiantuntemusta esityslistalla olevasta asiasta, osallistumaan neuvoston työskentelyyn. Asiantuntija osallistuu sen asiakohdan käsittelyyn, jota varten hänet on kutsuttu. 2 Neuvosto voi kutsua ammatillisten järjestöjen edustajia, jotka ovat erityisen kiinnostuneita jostakin esityslistalla olevasta asiasta, osallistumaan tarkkailijana työskentelyyn. Tarkkailijat osallistuvat niiden asiakohtien käsittelyyn, joita varten heidät on kutsuttu. 3 Komissio voi 1 kohdassa määrätyin edellytyksin kutsua henkilöitä, joilla on kulutusalan erityisasiantuntemusta, osallistumaan neuvoston työskentelyyn. 11 artikla 1 Lausuntojen laatimisesta neuvoston omasta aloitteesta päätetään läsnäolevien jäsenten kahden kolmasosan enemmistöllä. 2 Neuvoston lausunnon antamiseen vaaditaan sen jäsenten kahden kolmasosan läsnäolo, jollei 8 artiklan 2 kohdassa tarkoitetun menettelyn soveltamisesta muuta johdu. 3 Neuvoston lausuntoihin voidaan liittää eriäviä lausuntoja jos niitä tukee vähintään yksi kolmasosa läsnäolevista jäsenistä. 12 artikla Pyytäessään neuvoston lausuntoa komissio voi asettaa määräajan, jonka kuluessa lausunto on annettava. 13 artikla Neuvoston jäsen ei saa ilmaista neuvoston tehtävissä saamiaan tietoja, kun komissio ilmoittaa heille, että pyydetty lausunto tai esillä oleva kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan määräysten soveltamista. Tällaisessa tapauksessa ainoastaan neuvoston jäsenet ja komission yksiköiden edustajat osallistuvat kokouksiin. 14 artikla Kumotaan päätös 73/306/ETY. 15 artikla Tätä päätöstä noudatetaan 1 päivästä tammikuuta 1990. Tehty Brysselissä 17 päivänä joulukuuta 1989. Komission puolesta Karel VAN MIERT Komission jäsen (1) EYVL N:o L 283, 10.10.1973, s. 18 (2) EYVL N:o L 320, 27.11.1980, s. 33 (3) EYVL N:o C 3, 7.1.1987, s. 1 (4) EYVL N:o C 294, 22.11.1989, s. 1 LIITE I a) Seuraavat järjestöt ehdottavat kukin komissiolle vähintään 16 henkilön luettelon, jossa on yhtä monta varsinaista jäsentä ja varajäsentä, joista komissio valitsee neljä varsinaista jäsentä ja neljä varajäsentä: - Euroopan kuluttajajärjestöjen toimisto (BEUC), - Euroopan yhteisöjen perhejärjestöjen komitea (COFACE), - Euroopan kulutusosuuskuntien yhteisö (EUROCOOP), - Euroopan Ammatillinen Yhteistyöjärjestö (EAY). b) Komissio voi tarvittaessa, mukautuakseen yhteisössä tapahtuvaan kehitykseen, hyväksyä muita kuluttajia edustavia järjestöjä. LIITE II Kansallisten yleisluonteisten järjestöjen ja toimielintenjäsenten jako- ja valintatapa a) Edellä 3 artiklan b alakohdassa mainittujen järjestöjen ja toimielinten jäsenten paikat jaetaan kansallisuuden mukaan seuraavasti: >TAULUKON PAIKKA> b) Kuluttajayhdistysten toiminnan yhteensovittamisesta huolehtivat kansalliset elimet ehdottavat kukin komissiolle luettelon henkilöistä, joita on vähintään kaksinkertainen määrä täytettäviin varsinaisten jäsenten ja varajäsenten edustajanpaikkoihin nähden sekä yhtä monta varsinaista jäsentä ja varajäsentä, joista komissio valitsee varsinaisen jäsenen ja varajäsenen tai varsinaiset jäsenet ja varajäsenet. Jäsenvaltioissa, joissa elimiä ei ole, komissio valitsee jäsenet kuluttajajärjestöjen ja muiden toimielinten, yhteisöjen, tutkimuslaitosten edustajista riippumatta siitä, ovatko ne edustettuina eurooppalaisissa järjestöissä, jotka huolehtivat yleisesti kuluttajien etujen puolustamisesta kansallisella tasolla. Kuluttajajärjestöjen on täytettävä edustavuusvaatimukset, jotka koskevat erityisesti tosiasiallista toimintaa kuluttajien etujen puolustamiseksi, riippumattomuutta elinkeinoelämästä, niiden toiminnan merkityksellisyyttä yhteisten etujen ja/tai jäsenmäärän kannalta.